DARBŲ ATLIKIMO SUTARTIS

2025 m. d. Nr.

Vilnius

Lietuvos sporto centras, kodas 188600743, adresas Ozo g. 39B, Vilnius, atstovaujamas direktoriaus, veikiančio pagal įstaigos nuostatus (toliau – Užsakovas),

ir

[Pavadinimas ir teisinė forma], kodas \_\_\_\_\_\_\_\_\_\_\_\_\_\_\_\_\_, adresas \_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_ , veikiančio pagal įstaigos nuostatus (toliau – Rangovas), iš kitos pusės (abi kartu toliau sutartyje vadinamos Šalimis), sudarė šią \_\_\_\_\_\_\_\_\_\_\_\_\_\_ sutartį (toliau – Sutartis) ir susitarė dėl toliau išvardintų sąlygų:

1. SUTARTIES OBJEKTAS

1.1. Šioje Sutartyje nustatytomis sąlygomis Rangovas savo jėgomis ir rizika įsipareigoja atlikti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_darbus (toliau − Darbai) ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.

1.2. Darbų atlikimo vieta:

1.3. Vykdydamos šią Sutartį Šalys vadovaujasi Lietuvos Respublikos įstatymais, statybos techniniais reglamentais ir kitais normatyviniais aktais, bei šios Sutarties sąlygomis.

2. SUTARTIES KAINA IR ATSISKAITYMO TVARKA

2.1. Sutarties kaina, nustatyta pagal Rangovo pateiktą pasiūlymą yra ............... Eur (.....*suma žodžiais*..........) be PVM, PVM sudaro ............ Eur (.....*suma žodžiais*.....). Sutarties kaina su PVM ..................... Eur (.............*suma žodžiais*.............).

2.2. Šiai Sutarčiai taikoma fiksuotos kainos kainodara. Rangovui tinkamai atlikus Darbus, Užsakovas privalo sumokėti Sutarties kainą.

2.3. Už šią kainą Rangovas įsipareigoja atlikti Darbus, numatytus Sutarties 1 punkte. Į Sutarties kainą įeina darbo jėgos, mechanizmų darbo ir medžiagų kaina, mokesčiai, draudimo, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.

2.4. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.

2.5. Į Sutarties kainą įtrauktas visas už Darbų atlikimą numatytas užmokestis ir Rangovas neturi teisės reikalauti padengti jokių išlaidų, viršijančių Darbų kainą, jeigu dėl to nebuvo atskiro raštiško Šalių susitarimo.

2.6. Šalys susitaria, kad medžiagų ir darbų ar jų kiekių keitimas galimas, kai medžiagas, kurių charakteristikos yra tapačios arba geresnės, o kaina nėra didesnė, kai techninėje specifikacijoje randama neatitikimų, prieštaravimų, arba siekiant laiku, tinkamai įvykdyti Sutartį, reikia atlikti papildomus (nenumatytus) ir technologiškai būtinus darbus, kurių Rangovas neturėjo galimybės numatyti ir kurie neįrašyti į šią Sutartį.

2.7. Dėl papildomų (nenumatytų) darbų Rangovas kreipiasi į Užsakovą raštu, pateikdamas papildomų (nenumatytų) darbų pagrįstumą ir lokalinę sąmatą. Šalių susitarimas dėl papildomų (nenumatytų) darbų įforminamas raštu.

2.8. Papildomi (nenumatyti) darbai įsigyjami taikant kiekio (apimties) keitimo sąlygas, nurodytas Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. Nr. 1S-95 „Dėl kainodaros taisyklių nustatymo metodikos patvirtinimo“.

2.9. Kainos pakeitimas įforminamas abiejų Sutarties Šalių papildomu susitarimu prie Sutarties.

2.10. Sutarties vykdymo laikotarpiu, pasikeitus PVM tarifui, Sutarties kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus. Sutarties kainos su PVM pakeitimas įforminamas papildomu rašytiniu Šalių susitarimu, kuris tampa neatskiriama Sutarties dalimi.

2.11. Avansinis mokėjimas nenumatytas.

2.12. Rangovas PVM sąskaitą faktūrą privalo pateikti naudojantis Sąskaitų administravimo bendrąja informacine sistema (SABIS).

2.13. Užsakovas už atliktus Darbus sumoka per 30 (trisdešimt) dienų po to, kai Rangovas per Sąskaitų administravimo bendrąją informacinę sistemą (SABIS) pateikė PVM sąskaitą faktūrą.

2.14. Subrangovams pageidaujant, Užsakovas su jais atsiskaitys tiesiogiai. Užsakovas numato tiesioginio atsiskaitymo galimybę su Sutartyje nurodytais subrangovais tokiomis sąlygomis ir tvarka:

2.14.1. sudarius Sutartį, Rangovas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus bei naujų subrangovų pasitelkimą visu Sutarties vykdymo metu;

2.14.2. Užsakovas ne vėliau kaip per 3 (tris) darbo dienas nuo 2.14.1 papunktyje nurodytos informacijos gavimo dienos raštu informuoja subrangovus apie tiesioginio atsiskaitymo galimybę;

2.14.3. subrangovas, norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subrangos sutartyje nustatytus reikalavimus;

2.14.4. tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.

**3. SUTARTIES VYKDYMUI PASITELKIAMI SUBRANGOVAI**

3.1. Sutarties vykdymui gali būti pasitelkiami subrangovai ir (ar) specialistai.

3.2. Subrangovų bei specialistų pasitelkimas ir keitimas:

3.2.1. Rangovas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subrangovai ir (ar) specialistai. Šių asmenų veiksmai vykdant Sutartį Rangovui sukelia tokias pačias pasekmes ir atsakomybę, kaip jo paties veiksmai. Rangovas atsako už savo subrangovų ir specialistų veiksmus ar neveikimą Rangovas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subrangovai ir (ar) specialistai. Šių asmenų veiksmai vykdant Sutartį Rangovui sukelia tokias pačias pasekmes ir atsakomybę, kaip jo paties veiksmai. Rangovas atsako už savo subrangovų ir specialistų veiksmus ar neveikimą.

3.2.2. Sutarties vykdymui pasitelkiami subrangovai ir (ar) specialistai (jeigu tokie pasitelkiami) nurodomi Sutarties 6.3.3 papunktyje.

3.2.3. Rangovas turi teisę Sutarties vykdymui pasitelkti naujus, Sutartyje nenurodytus subrangovus, kurių pajėgumais nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas ne vėliau nei prieš 5 (penkias) darbo dienas informuotų apie minėtos informacijos pasikeitimus bei naujų subrangovų pasitelkimą visu Sutarties vykdymo metu. Užsakovas (jeigu buvo taikoma pirkimo dokumentuose) turi patikrinti, ar nėra subrangovo pašalinimo pagrindų ir subrangovo atitiktį nacionalinio saugumo interesams ir kilmės reikalavimams. Jeigu subrangovo padėtis neatitinka bet vieno iš nurodytų reikalavimų, Užsakovas reikalauja pakeisti šį subrangovą reikalavimus atitinkančiu subrangovu. Užsakovas per 5 (penkias) darbo dienas raštu informuoja Rangovas apie leidimą pasitelkti naują subrangovą, kurio pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi.

3.2.4. Rangovas gali keisti Sutartyje nurodytus subrangovus ir (ar) specialistus šiame Sutarties poskyryje nustatytais atvejais ir tvarka gavęs Užsakovo rašytinį sutikimą.

3.2.5. Subrangovus, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, Rangovas gali keisti savo nuožiūra, apie tai raštu ne vėliau, kaip prieš 5 (penkias) darbo dienas informuodamas Užsakovą. Užsakovas (jeigu buvo taikoma pirkimo dokumentuose) turi patikrinti, ar nėra subrangovo pašalinimo pagrindų ir subrangovo atitiktį nacionalinio saugumo interesams ir kilmės reikalavimams. Jeigu subrangovo padėtis neatitinka bet vieno iš nurodytų reikalavimų, Užsakovas reikalauja pakeisti šį subrangovą reikalavimus atitinkančiu subrangovu. Užsakovas per 5 (penkias) darbo dienas raštu informuoja Rangovą apie leidimą pakeisti subrangovą. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi.

3.2.6. Subrangovas, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:

3.2.6.1. kai subrangovui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;

3.2.6.2. kai subrangovas dėl objektyvių priežasčių (pavyzdžiui, subrangovui atsisakius dalyvauti Sutarties vykdyme, nutrūkus teisiniams santykiams su Rangovu ir pan.) nebegali vykdyti visų ar dalies Sutartyje numatytų įsipareigojimų.

3.2.6.3. Naujas subrangovas, kuris keičiamas vietoje subrangovo, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus (toliau – naujas subrangovas), turi atitikti pirkimo dokumentuose nustatytus reikalavimus dėl pašalinimo pagrindų nebuvimo, keliamus kvalifikacijos reikalavimus, Rangovo pasiūlyme nurodytą keičiamo subrangovo kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus (jei taikoma).

3.2.7. Rangovo (ar subrangovų) specialistas, vykdysiantis Sutartį, gali būti pakeisti šiais atvejais:

3.2.7.1. Rangovo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;

3.2.7.2. Užsakovo iniciatyva, jei Užsakovas turi pagrįstų įtarimų, kad Rangovo Sutarties vykdymui paskirtas specialistas nekompetentingas vykdyti nustatytas pareigas.

3.2.7.3. Naujas specialistas turi turėti ne žemesnę nei pirkimo dokumentuose specialistui keliamą kvalifikaciją, Rangovo pasiūlyme nurodytą keičiamo specialisto kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus, nurodytus pirkimo dokumentuose (jei taikoma).

3.2.8. Rangovas privalo ne vėliau nei prieš 5 (penkias) darbo dienas iki numatomo subrangovo, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, ar specialisto keitimo pateikti Užsakovui argumentuotą rašytinį prašymą ir šiuos dokumentus:

3.2.8.1. prašymą pakeisti subrangovą ar specialistą, paaiškinant keitimo aplinkybę. Užsakovas pasilieka teisę paprašyti įrodymų, pagrindžiančių keitimo aplinkybę;

3.2.8.2. naujo subrangovo ar specialisto kvalifikaciją, pašalinimo pagrindų nebuvimą ir atitiktį nacionalinio saugumo interesams bei kilmės reikalavimams įrodančius dokumentus pagal Sutarties reikalavimus.

3.2.9. Užsakovas, gavęs Rangovo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybes ir raštu informuoja Rangovą apie leidimą pakeisti subrangovą ar specialistą. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi.

3.2.10. Naujas subrangovas ar specialistas gali pradėti vykdyti jiems Rangovo pavestus įsipareigojimus pagal Sutartį ne anksčiau, nei bus pasirašytas Susitarimas.

3.2.11. Rangovas privalo pakeisti subrangovą ar specialistą, jei paaiškėja, kad jis neatitinka jam pirkimo dokumentuose keliamų reikalavimų.

3.2.12. Jei Rangovas pakeičia esamą arba pasitelkia naują subrangovą ar specialistą, negavęs Užsakovo raštiško sutikimo, arba sutartinius įsipareigojimus pagal Sutartį vykdo subrangovai ar specialistai, neatitinkantys pirkimo dokumentuose nustatytų kvalifikacijos reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei kilmės reikalavimams (jei taikoma) ir Rangovo pasiūlyme nurodytų sąlygų pirkimo dokumentuose nustatytiems kokybiniams kriterijams pagrįsti (jei taikoma), Rangovui taikoma Sutarties 8.2.4 papunktyje nustatyto dydžio bauda.

4. SUTARTIES GALIOJIMAS, KEITIMAS IR NUTRAUKIMAS

4.1. Sutartis įsigalioja nuo jos pasirašymo dienos ir galioja iki visiško Sutartyje numatytų Darbų atlikimo ir reikiamos dokumentacijos sutvarkymo iš Rangovo pusės ir visiško atsiskaitymo už Sutartyje numatytus Darbus iš Užsakovo pusės arba kol Šalys sutaria ją nutraukti įstatymų ar Sutartyje nustatytais atvejais, tačiau ne ilgiau kaip iki 2025 m. gruodžio 15 d.

4.2. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka.

4.3. Sutarties pakeitimai įforminami Šalims sudarant Susitarimą.

4.4. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.

4.5. Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.

4.6. Užsakovas turi teisę prieš terminą nutraukti Sutartį įspėjęs Rangovą raštu prieš 15 (penkiolika) kalendorinių dienų ir pareikalauti iš Rangovo atlyginti dėl to patirtus visus nuostolius šiais atvejais:

4.6.1. jeigu Rangovas, nepaisydamas Užsakovo raginimo, nepradeda Darbų sutartu laiku arba dirba taip lėtai, kad baigti Darbus Sutartyje nustatytu laiku būtų tikrai neįmanoma;

4.6.2. jeigu Rangovas nesilaiko Sutarties sąlygų dėl darbų kokybės: naudoja netinkamas medžiagas, gaminius ar kitus darbų komponentus, prastai atlieka Darbą, nepaiso Užsakovo nurodymų pašalinti trūkumus nustatytais terminais ar elgiasi kitaip nei nustatyta Sutartyje ir dėl to Užsakovas turi pagrindo manyti, kad Rangovas nepajėgs užbaigti Darbų be trūkumų ar nuostolių Užsakovui.

4.7. Rangovas, turi teisę prieš terminą nutraukti Sutartį įspėjęs Užsakovą raštu prieš 15 (penkiolika) kalendorinių dienų, jei Užsakovas iš esmės pažeidė savo sutartinius įsipareigojimus ir neįvykdė jų per suderintą su Rangovu papildomą terminą nuo pranešimo apie tai gavimo dienos.

4.8. Nutraukus Sutartį 4.10 punkte nurodytu pagrindu, Užsakovas sumoka Rangovui už jo faktiškai tinkamai iki Sutarties nutraukimo atliktus Darbus.

4.9. Be šioje Sutartyje numatytų sutarties pasibaigimo pagrindų ši Sutartis pasibaigia ir kitais Lietuvos Respublikos įstatymuose nustatytais bendrais sandorių pasibaigimo pagrindais.

5. DARBŲ ATLIKIMO TERMINAI IR SUSTABDYMAS

5.1. Rangovas Darbus pradeda po Sutarties pasirašymo ir privalo atlikti iki 2025 m. gruodžio 15 d.

5.2. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo-priėmimo aktas.

5.3. Esant svarbioms aplinkybėms, nepriklausančiomis nuo Rangovo valios, dėl kurių Rangovas negali vykdyti savo sutartinių įsipareigojimų, Užsakovas turi teisę sustabdyti Darbų ar kurios nors jų dalies, kuri negali būti vykdoma, vykdymą. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų Darbų vykdymas atnaujinamas. Tokiu atveju Darbų ar jų dalies vykdymo terminas pratęsimas tokiam laikotarpiui, kuriam jis buvo sustabdytas.

5.4. Jei Darbų vykdymas dėl priežasčių, nepriklausančių nuo Rangovo buvo sustabdytas laikotarpiui, ne trumpesniam nei 30 (trisdešimt) dienų, praėjus 30 (trisdešimt) dienų Rangovas gali rašytiniu pranešimu Užsakovo pareikalauti atnaujinti Darbų vykdymą per 14 (keturiolika) dienų arba nutraukti Sutartį.

5.5. Kai dėl esminių klaidų ar pažeidimų Sutartis tampa negaliojančia, Užsakovas stabdo Sutarties vykdymą. Jei minėtos klaidos ar pažeidimai vyksta dėl Rangovo kaltės, Užsakovas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Rangovui arba gali pareikalauti grąžinti jau sumokėtas sumas.

5.6. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas arba netinkamas vykdymas, atsiradęs dėl veikimo ar neveikimo.

6. ŠALIŲ TEISĖS IR PAREIGOS

6.1. Užsakovas turi teisę:

6.1.1. tikrinti atliekamų Darbų atlikimo eigą, kiekį ir kokybę, Užsakovo pateiktų medžiagų naudojimą;

6.1.2. reikalauti, kad Rangovas Darbus vykdytų laikydamasis normatyvinių statybos dokumentų reikalavimų. Jeigu Rangovas nukrypsta nuo Šalių patvirtinto Darbų kalendorinio vykdymo grafiko, nesilaiko normatyvinių statybos dokumentų reikalavimų ir (ar) Darbų vykdymo ir Rangovo prisiimtų įsipareigojimų, Užsakovas turi teisę raštu reikalauti šalinti trūkumus ir nemokėti už netinkamai atliktą Darbą arba pašalinti trūkumus trečiųjų asmenų pagalba Rangovo sąskaita;

6.1.3. duoti nurodymus Rangovui ir reikalauti jų vykdymo, jei statybos eigoje atsiliekama nuo Darbų vykdymo grafiko ar sistemingai pažeidžiami Sutartyje nurodyti kokybiniai reikalavimai.

6.2. Užsakovas įsipareigoja:

6.2.1. organizuoti Darbus ir sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka;

6.2.2. vykdyti visas jam priskiriamas pareigas, leisti Rangovui naudotis pastate esamomis komunikacijomis – vandentiekiu, nuotekų tinklais, elektros energija (šios išlaidos į sąmatą neįskaičiuotos);

6.2.3. priimti iš Rangovo tinkamai atliktus Darbus.

6.3. Rangovas turi teisę:

6.3.1. naudotis Lietuvos Respublikos statybos įstatymo 18 straipsnyje ir kituose Lietuvos Respublikos įstatymuose numatytomis rangovo teisėmis;

6.3.2. keisti Užsakovo patvirtintus sprendimus tik gavęs išankstinį Užsakovo rašytinį sutikimą;

6.3.3. Sutartinių įsipareigojimų vykdymui pasitelkti šiuos subrangovus: [*pavadinimas (-ai)*];

6.3.4. naudotis kitomis teisės aktuose numatytomis Rangovo teisėmis.

6.4. Rangovas įsipareigoja:

6.4.1. nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų perdavimo Užsakovui ir (ar) per garantinį laikotarpį;

6.4.2. vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus;

6.4.3. užbaigus Darbus pateikti Užsakovui atliktų Darbų aktą, kuris tuo pačiu yra pranešimas apie Darbų užbaigimą ir pagrindas atsiskaityti už atliktus Darbus.

7. PRETENZIJOS DĖL SUTARTIES PAŽEIDIMŲ

7.1. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu kita Šalis pažeidė bei nustatyti protingą terminą ištaisyti pažeidimą.

7.2. Pretenziją gavusi Šalis privalo nedelsdama, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą. Tiekėjo teisė siūlyti kitą terminą nelaikoma Pirkėjo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

8. SUTARTIES ŠALIŲ ATSAKOMYBĖ

8.1. Užsakovas atsako:

8.1.1. nepagrįstai uždelsęs pasirašyti atliktų darbų aktą ilgiau kaip 5 (penkias) dienas nuo Rangovo pranešimo gavimo ir atsiskaityti už atliktus Darbus nustatytu laiku, moka Rangovui 0,03 proc. pradinės neapmokėtų, bet atliktų darbų kainos dydžio delspinigius už kiekvieną uždelstą dieną;

8.1.2. nutraukęs Sutartį ne dėl Rangovo kaltės, atlygina Rangovui jo turėtas pagrįstas objekto statybos išlaidas ir nuostolius, susijusius su sutarties nutraukimu;

8.2. Rangovas atsako:

8.2.1. Rangovas vykdomų darbų zonoje atsako už savo darbuotojų darbų ir priešgaisrinę saugą, o taip pat aplinkos apsaugą.

8.2.2. Užsakovo nurodytu laiku nepašalinęs defektų, nustatytų per garantinį laiką, atlygina Užsakovui išlaidas, susijusias su defektų šalinimu.

8.2.3. uždelsęs atlikti Darbus nurodytus Sutarties priede, moka Užsakovui 10 proc. dydžio baudą skaičiuojamą nuo visos Sutarties 2.1 punkte nurodytos sumos.

8.2.4. Rangovui dėl esamų subrangovų ar specialistų (jeigu tokie pasitelkiami) pakeitimo/naujų subrangovų pasitelkimo nesilaikant Sutartyje nurodytos subrangovų ir (ar) specialistų keitimo tvarkos taikoma 50,00 Eur (penkiasdešimt eurų 0 ct) bauda.

8.2.5. Už aplinkosauginių kriterijų nesilaikymą Rangovas sumoka 50,00 Eur (penkiasdešimt eurų 0 ct) baudą ir Pirkėjui pateikia tai įrodančius dokumentus.

9. APLINKOSAUGINIAI KRITERIJAI

Aplinkosauginiai kriterijai Darbams nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (XIII skyrius „Statybinės medžiagos“).

10. GINČŲ SPRENDIMAS

10.1. Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų arba jų įgaliotų asmenų.

10.2. Jeigu Šalys neišsprendžia ginčo derybų būdu, tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose Lietuvos Respublikos įstatymuose nustatyta tvarka.

10.3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.

11. GARANTIJA ATLIKTIEMS DARBAMS

Sutarties objektui nustatomas 5 (penkių) metų, o paslėptiems darbams – 10 (dešimt) metų garantinis laikotarpis.

12. NENUGALIMOS JĖGOS (FORCE MAJEURE) APLINKYBĖS

12.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

12.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;

12.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

12.2. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.

12.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

12.4. Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

13. KITOS SUTARTIES SĄLYGOS

13.1. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės, dalykinės, finansinės informacijos su kuria buvo supažindintos bendradarbiaudamos šios Sutarties pagrindu.

13.2. Bet kokie Sutarties pakeitimai ar papildymai galioja sudaryti raštu, pasirašius abiejų Šalių įgaliotiems atstovams. Žodinės išlygos neturi juridinės galios. Konkretizuoti Sutarties nuostatas, instruktuoti dėl Darbų atlikimo Šalys gali ir žodžiu.

13.3. Pasikeitus adresams, telefonų numeriams, banko rekvizitams, Sutarties Šalys įsipareigoja apie tai nedelsdamos raštu informuoti viena kitą.

13.4. Sutarties Šalys negali pavesti šios Sutarties vykdymo trečiosioms Šalims be išankstinio raštiško kitos Sutarties Šalies sutikimo.

13.5. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

13.6. Sutartis sudaryta lietuvių kalba dviem vienodą juridinę galią turinčiais egzemplioriais – po vieną kiekvienai Šaliai.

13.7. Už Sutarties vykdymą atsakingas asmuo:

13.7.1. iš Užsakovo pusės:

13.7.2. iš Rangovo pusės:

13.8. Sutarties priedas –.

14. ŠALIŲ REKVIZITAI IR PARAŠAI

|  |  |
| --- | --- |
| UŽSAKOVAS  Biudžetinė įstaiga  Lietuvos sporto centras  Adresas Ozo g. 39B, 07171 Vilnius  Kodas 188600743  PVM m. k. LT886007413  A. s. LT604040063610001599  Lietuvos Respublikos finansų ministerija  Tel. +370 678 89959  El. p. sekretoriatas@lscentras.lt  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | RANGOVAS  Pavadinimas  Adresas  Kodas  PVM m. k.  A. s  Bankas  Tel.  El. p.  Direktorius  \_\_\_\_\_\_\_\_\_\_\_\_\_\_  (parašas) |